CELEX: 32016D0160
Language: mt
Date: 2016-02-05 00:00:00
Title: Deċiżjoni ta' Implimentazzjoni tal-Kummissjoni (UE) 2016/160 tal-5 ta' Frar 2016 dwar l-approvazzjoni tas-sistema ta' illuminazzjoni esterna effiċjenti tat-Toyota Motor Europe li tuża dijodi li jemettu d-dawl bħala teknoloġija innovattiva biex jonqsu l-emissjonijiet ta' CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (Test b'rilevanza għaż-ŻEE)

6.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 31/70
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/160
   tal-5 ta' Frar 2016
   dwar l-approvazzjoni tas-sistema ta' illuminazzjoni esterna effiċjenti tat-Toyota Motor Europe li tuża dijodi li jemettu d-dawl bħala teknoloġija innovattiva biex jonqsu l-emissjonijiet ta' CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief (1), u b'mod partikolari l-Artikolu 12(4) tiegħu,
   Billi:
   
               (1)
            
            
               Fil-15 ta' April 2015, il-manifattur Toyota Motor Europe NV/SA (l-“applikant”) ressaq applikazzjoni għall-approvazzjoni ta' sistema ta' illuminazzjoni esterna effiċjenti li tuża dijodi li jemettu d-dawl (LEDs) bħala teknoloġija innovattiva. Il-kompletezza ta' dik l-applikazzjoni ġiet ivvalutata skont l-Artikolu 4 tar-Regolament ta' Implimentazzjoni tal-Kummissjoni (UE) Nru 725/2011 (2). Il-Kummissjoni sabet li fl-applikazzjoni oriġinali tħalliet barra ċerta informazzjoni rilevanti u talbet lill-applikant jipprovdiha. L-applikant ipprovda l-informazzjoni mitluba fis-26 ta' Mejju 2015. L-applikazzjoni tqieset kompluta u l-perjodu biex il-Kummissjoni tagħmel valutazzjoni tal-applikazzjoni beda l-għada ta' meta waslet uffiċjalment l-informazzjoni kompluta, jiġifieri fis-27 ta' Mejju 2015.
            
         
               (2)
            
            
               L-applikazzjoni kienet ġiet ivvalutata skont l-Artikolu 12 tar-Regolament (KE) Nru 443/2009, skont ir-Regolament ta' Implimentazzjoni tal-Kummissjoni (UE) Nru 725/2011 u skont il-Linji Gwida Tekniċi għat-tħejjija ta' applikazzjonijiet għall-approvazzjoni ta' teknoloġiji innovattivi skont ir-Regolament (KE) Nru 443/2009 (il-verżjoni tal-Linji Gwida Tekniċi ta' Frar tal-2013) (3).
            
         
               (3)
            
            
               L-applikazzjoni tirreferi għal sistema ta' illuminazzjoni esterna effiċjenti li tinkludi l-fanal ta' quddiem tar-raġġi baxxi, il-fanal ta' quddiem tar-raġġi għoljin u l-fanali ta' quddiem, il-fanali ta' quddiem kontra ċ-ċpar, il-fanali ta' wara kontra ċ-ċpar, id-dwal tal-indikaturi ta' quddiem, id-dwal tal-indikaturi ta' wara, id-dwal tal-pjanċi u d-dwal tar-rivers mgħammra b'LEDs.
            
         
               (4)
            
            
               Il-Kummissjoni tqis li l-informazzjoni pprovduta fl-applikazzjoni turi li ġew issodisfati l-kundizzjonijiet u l-kriterji msemmija fl-Artikolu 12 tar-Regolament (KE) Nru 443/2009 u fl-Artikoli 2 u 4 tar-Regolament ta' Implimentazzjoni (UE) Nru 725/2011.
            
         
               (5)
            
            
               L-applikant wera li l-użu tal-LEDs fil-fanal ta' quddiem tar-raġġi baxxi, fil-fanal ta' quddiem tar-raġġi għoljin, fil-fanali ta' quddiem, fil-fanal ta' quddiem kontra ċ-ċpar, fil-fanal ta' wara kontra ċ-ċpar, fid-dwal tal-indikaturi ta' quddiem, fid-dwal tal-indikaturi ta' wara, fid-dwal tal-pjanċi u fid-dwal tar-rivers ma jaqbiżx it-3 % tal-karozzi l-ġodda tal-passiġġieri li ġew irreġistrati fis-sena ta' referenza 2009. B'appoġġ ta' dan, l-applikant irrefera għal-Linji Gwida Tekniċi, li jagħtu taqsira tar-rapport CLEPA LIGHT Sight Safety. L-applikant uża funzjonijiet predefiniti u data fuq medja ta' żmien f'konformità mal-approċċ simplifikat speċifikat fil-Linji Gwida Tekniċi (il-verżjoni ta' Frar tal-2013).
            
         
               (6)
            
            
               Skont l-approċċ simplifikat deskritt fil-Linji Gwida Tekniċi, l-applikant uża illuminazzjoni tal-aloġenu bħala teknoloġija bażi biex juri l-kapaċità ta' tnaqqis ta' CO2 tas-sistema ta' illuminazzjoni esterna effiċjenti billi jintużaw LEDs fil-fanal ta' quddiem tar-raġġi baxxi, fil-fanal ta' quddiem tar-raġġi għoljin, fil-fanali ta' quddiem, fil-fanali ta' quddiem kontra ċ-ċpar, fil-fanali ta' wara kontra ċ-ċpar, fid-dwal tal-indikaturi ta' quddiem, fid-dwal tal-indikaturi ta' wara, fid-dwal tal-pjanċi u fid-dwal tar-rivers.
            
         
               (7)
            
            
               L-applikant ipprovda metodoloġija għall-ittestjar tat-tnaqqis ta' CO2 li tinkludi formoli li huma konsistenti mal-formoli deskritti fil-Linji Gwida Tekniċi għall-approċċ simplifikat fir-rigward tal-funzjonijiet ta' illuminazzjoni. Il-Kummissjoni tqis li l-metodoloġija tal-ittestjar se tipprovdi riżultati tal-ittestjar li jkunu verifikabbli, ripetibbli u komparabbli u li b'mod realistiku din kapaċi turi b'sinifikanza statistika qawwija, il-benefiċċji tat-teknoloġija innovattiva f'termini tal-emissjonijiet ta' CO2 f'konformità mal-Artikolu 6 tar-Regolament ta' Implimentazzjoni (UE) Nru 725/2011.
            
         
               (8)
            
            
               F'dan l-isfond, il-Kummissjoni tqis li l-applikant wera b'mod sodisfaċenti li t-tnaqqis fl-emissjonijiet li nkiseb permezz tas-sistema ta' illuminazzjoni esterna effiċjenti li tinkludi l-fanali ta' quddiem tar-raġġi baxxi, il-fanali ta' quddiem tar-raġġi għoljin, il-fanali ta' quddiem, il-fanali ta' quddiem kontra ċ-ċpar, il-fanali ta' wara kontra ċ-ċpar u d-dwal tal-pjanċi huwa mill-anqas 1 g CO2/km. Għalhekk għandu jiġi konkluż li sistema ta' illuminazzjoni esterna effiċjenti li tinkludi mhux biss dawk il-fanali iżda wkoll id-dwal tal-indikaturi ta' quddiem, id-dwal tal-indikaturi ta' wara u d-dwal tar-rivers mgħammra b'LEDs jew taħlita xierqa oħra ta' dawk id-dwal tista' tikseb tnaqqis ta' CO2 ta' mill-inqas 1gCO2/km.
            
         
               (9)
            
            
               Billi l-attivazzjoni tal-illuminazzjoni esterna mhix meħtieġa għat-test tal-approvazzjoni tat-tip tal-emissjonijiet ta' CO2 imsemmija fir-Regolament (KE) Nru 715/2007 tal-Parlament Ewropew u tal-Kunsill (4) u fir-Regolament tal-Kummissjoni (KE) Nru 692/2008 (5), il-Kummissjoni hija sodisfatta li l-funzjonijiet ta' illuminazzjoni konċernati mhumiex koperti miċ-ċiklu tat-test standard.
            
         
               (10)
            
            
               L-attivazzjoni tal-funzjonijiet ta' illuminazzjoni konċernati hija obbligatorja biex ikun żgurat it-tħaddim tal-vettura mingħajr periklu u għalhekk ma tiddependix fuq l-għażla tas-sewwieq. Abbażi ta' dan il-Kummissjoni hi tal-fehma li l-manifattur għandu jitqies responsabbli għat-tnaqqis tal-emissjoni ta' CO2 minħabba l-użu tat-teknoloġija innovattiva.
            
         
               (11)
            
            
               Il-Kummissjoni tqis li r-rapport ta' verifika tħejja mill-Aġenzija taċ-Ċertifikazzjoni tal-Vetturi (VCA), li huwa korp indipendenti u ċertifikat, u li r-rapport jappoġġa s-sejbiet stipulati fl-applikazzjoni.
            
         
               (12)
            
            
               F'dan l-isfond, il-Kummissjoni tqis li ma għandha tagħmel l-ebda oġġezzjoni fir-rigward tal-approvazzjoni tat-teknoloġija innovattiva inkwistjoni.
            
         
               (13)
            
            
               Skont l-Artikolu 11(1) tar-Regolament ta' Implimentazzjoni tal-Kummissjoni (UE) Nru 725/2011, kull manifattur li jixtieq jibbenefika minn tnaqqis tal-emissjonijiet medji speċifiċi tas-CO2 tiegħu sabiex jilħaq il-mira tal-emissjonijiet tiegħu bl-iffrankar ta' CO2 li jiġi mill-użu tat-teknoloġija innovattiva approvata b'din id-Deċiżjoni, għandu jirreferi għal din id-Deċiżjoni fl-applikazzjoni tiegħu għal ċertifikat tal-approvazzjoni tat-tip tal-KE għall-vetturi konċernati.
            
         
               (14)
            
            
               Bil-għan li jiġi stabbilit il-kodiċi ġenerali tal-ekoinnovazzjoni li jrid jintuża fid-dokumenti tal-approvazzjoni tat-tip rilevanti skont l-Annessi I, VIII u IX tad-Direttiva 2007/46/KE tal-Parlament Ewropew u tal-Kunsill (6), għandu jiġi speċifikat il-kodiċi individwali li jrid jintuża għat-teknoloġija innovattiva approvata permezz ta' din id-Deċiżjoni ta' Implimentazzjoni.
            
         ADOTTAT DIN ID-DEĊIŻJONI:
   Artikolu 1
   1.   Is-sistema ta' illuminazzjoni esterna effiċjenti li tinkludi il-fanal ta' quddiem tar-raġġi baxxi, il-fanal ta' quddiem tar-raġġi għoljin, il-fanal ta' quddiem, il-fanal ta' quddiem kontra ċ-ċpar, il-fanal ta' wara kontra ċ-ċpar, id-dwal tal-indikaturi ta' quddiem, id-dwal tal-indikaturi ta' wara, id-dwal tal-pjanċi u d-dwal tar-rivers mgħammra b'dijodi li jemettu d-dawl (LEDs) maħsubin għall-użu fil-vetturi M1 hija approvata bħala teknoloġija innovattiva skont it-tifsira tal-Artikolu 12 tar-Regolament (KE) Nru 443/2009.
   2.   It-tnaqqis fl-emissjonijiet ta' CO2 li jiġi mill-użu tas-sistema ta' illuminazzjoni esterna effiċjenti li tinkludi l-funzjonijiet kollha tad-dwal, jew taħlita xierqa tal-funzjonijiet tal-illuminazzjoni msemmija fil-paragrafu 1 għandu jiġi ddeterminat billi tintuża l-metodoloġija stabbilita fl-Anness.
   3.   Il-kodiċi individwali tal-ekoinnovazzjoni li jrid jiddaħħal fid-dokumentazzjoni tal-approvazzjoni tat-tip li trid tintuża għat-teknoloġija innovattiva approvata permezz ta' din id-Deċiżjoni ta' Implimentazzjoni huwa “15”.
   Artikolu 2
   Din id-Deċiżjoni tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, il-5 ta' Frar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 140, 5.6.2009, p. 1.
   
      (2)  Ir-Regolament ta' Implimentazzjoni tal-Kummissjoni (UE) Nru 725/2011 tal-25 ta' Lulju 2011 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn karozzi tal-passiġġieri (ĠU L 194, 26.7.2011, p. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  Regolament (KE) Nru 715/2007 tal-Parlament Ewropew u tal-Kunsill tal- 20 ta' Ġunju 2007 dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi (ĠU L 171, 29.6.2007, p. 1).
   
      (5)  Regolament tal-Kummissjoni (KE) Nru 692/2008 tat-18 ta' Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill tal-20 ta' Ġunju 2007 dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p. 1).
   
      (6)  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).
   
      ANNESS
      1.   Il-metodoloġija tal-ittestjar — Introduzzjoni
      
      Sabiex jiġi stabbilit it-tnaqqis ta' emissjonijiet ta' CO2 li jista' jiġi attribwit għas-sistema ta' illuminazzjoni esterna effiċjenti, li tinkludi l-fanali u d-dwal kollha jew kombinazzjoni xierqa ta' fanali ta' quddiem tar-raġġi baxxi, fanali ta' quddiem tar-raġġi għoljin, fanali ta' quddiem, fanali ta' quddiem kontra ċ-ċpar, fanali ta' wara kontra ċ-ċpar, dwal tal-indikaturi ta' quddiem, dwal tal-indikaturi ta' wara, dwal tal-pjanċi u dwal tar-rivers mgħammra b'dijodi li jemettu d-dawl (LED) f'vettura tal-kategorija M1, jeħtieġ li jiġu stabbiliti dawn li ġejjin:
      
                  (a)
               
               
                  il-kundizzjonijiet tat-testijiet;
               
            
                  (b)
               
               
                  il-proċedura tat-test;
               
            
                  (c)
               
               
                  il-formuli għall-kalkolu tal-iffrankar ta' CO2
                  
               
            
                  (d)
               
               
                  il-formuli għall-kalkolu tad-devjazzjoni standard;
               
            
                  (e)
               
               
                  id-determinazzjoni tal-iffrankar ta' CO2 għaċ-ċertifikazzjoni mill-awtoritajiet tal-approvazzjoni tat-tip.
               
            2.   Il-kundizzjonijiet tal-ittestjar
      
      Għandhom japplikaw ir-rekwiżiti tar-Regolament NU/EKE Nru 112 (1) dwar dispożizzjonijiet uniformi dwar l-approvazzjoni ta' fanali ta' quddiem ta' vetturi bil-mutur li jemettu raġġ baxx assimetriku jew raġġ tas-sewqan jew it-tnejn u mgħammra bi dwal tal-filament u/jew moduli tad-dijodi li jemettu d-dawl (LED). Għall-kalkolu tal-konsum tal-enerġija, trid issir referenza għall-punt 6.1.4. tar-Regolament Nru 112, u għall-punti 3.2.1 u 3.2.2 tal-Anness 10 tar-Regolament Nru 112.
      3.   Il-proċedura tal-ittestjar
      
      Il-kejl irid isir kif muri fil-Figura. Irid jintuża t-tagħmir li ġej:
      
                  —
               
               
                  Unità tal-provvista tal-enerġija (jiġifieri provvista ta' vultaġġ varjabbli)
               
            
                  —
               
               
                  Żewġ Multi Miters Diġitali, wieħed għall-kejl tal-kurrent dirett, u l-ieħor għall-kejl tal-vultaġġ tal-kurrent dirett. Fil-Figura it-test juri każ possibbli ta' miter tal-vultaġġ tal-kurrent dirett integrat fl-unità għall-provvista tal-enerġija
               
            
         It-test
      
      B'kollox iridu jsiru ħames (5) testijiet ta' kejl fuq il-kurrent f'13,2 V għal kull tip ta' illuminazzjoni użata fil-vettura (jiġifieri l-fanal ta' quddiem tar-raġġi baxxi, il-fanal ta' quddiem tar-raġġi għoljin, il-fanali ta' quddiem, il-fanali ta' quddiem kontra ċ-ċpar, il-fanali ta' wara kontra ċ-ċpar, id-dwal tal-indikaturi ta' quddiem, id-dwal tal-indikaturi ta' wara, id-dwal tal-pjanċi u d-dwal tar-rivers). Modulu(i) LED imħaddem(imħaddma) b'ger tal-kontroll ta' sors tad-dawl elettroniku għandu(għandhom) jitkejjel(jitkejlu) kif speċifikat mill-applikant;
      Bħala alternattiva, jista' jsir kejl ieħor fuq il-kurrent f'vultaġġi addizzjonali oħra. Il-manifattur irid jgħaddi dokumentazzjoni verifikata dwar il-ħtieġa li jitwettaq dan il-kejl addizzjonali lill-awtorità tal-approvazzjoni tat-tip. B'kollox iridu jsiru ħames (5) testijiet ta' kejl fuq il-kurrent f'kull wieħed minn dawn il-vultaġġi addizzjonali.
      Il-vultaġġi installati eżatti u l-kurrent imkejjel iridu jitniżżlu f'erba' ċifri deċimali.
      4.   Il-formuli
      
      Biex jiġi kkalkulat l-iffrankar ta' CO2 u biex jiġi kkalkulat jekk jintlaħaqx il-valur ta' limitu ta' 1 g CO2/km iridu jittieħdu l-passi li ġejjin:
      
                   
               
               
                  Pass Nru 1: Il-kalkolu tal-iffrankar tal-enerġija
               
            
                   
               
               
                  Pass Nru 2: Il-kalkolu tal-iffrankar ta' CO 2
                  
               
            
                   
               
               
                  Pass Nru 3: Il-kalkolu tal-iżball fl-iffrankar ta' CO2
                  
               
            
                   
               
               
                  Pass Nru 4: Il-verifika tal-valur ta' limitu
               
            4.1.   Il-kalkolu tal-iffrankar tal-enerġija
      
      Għal kull wieħed mill-ħames (5) kejliet li jsiru, trid tiġi kkalkulata l-enerġija li tintuża billi jiġi mmultiplikat il-vultaġġ installat bil-kurrent imkejjel. Meta mutur ta' veloċità gradwali jew kontrollur elettroniku jintuża għall-provvista tal-elettriku fid-dwal LED, it-tagħbija elettrika ta' din il-parti tal-komponent irid jiġi eskluż mill-kejl. Dan jagħti ħames (5) valuri. Kull valur irid jitniżżel f'erba' (4) ċifri deċimali. Imbagħad jiġi kkalkulat il-valur medju tal-enerġija użata, li huwa s-somma tal-ħames (5) valuri għall-elettriku diviża b'ħamsa (5).
      L-iffrankar tal-enerġija li jirriżulta jrid jiġi kkalkulat bil-formula li ġejja:
      
         Formula (1):
      
      ΔP = Pbaseline – Peco-innovation
      
      Fejn:
      
                  ΔP
               
               
                  L-iffrankar tal-enerġija f'[W];
               
            
                  Pbaseline
                  
               
               
                  Il-konsum ta' enerġija tal-linja bażi, speċifikat fit-Tabella 1 f'[W];
               
            
                  Peco-innovation
                  
               
               
                  Il-valur medju tal-enerġija użata tal-ekoinnovazzjoni f'[W].
               
            
         Tabella 1
      
      
         L-enerġija meħtieġa għat-tipi ta' illuminazzjoni ta' linja bażi differenti
      
      
                  It-tip ta' illuminazzjoni
               
               
                  L-enerġija elettrika totali [W]
               
            
                  Fanal tar-raġġ baxx
               
               
                  137
               
            
                  Fanal tar-raġġ għoli
               
               
                  150
               
            
                  Fanal ta' quddiem
               
               
                  12
               
            
                  Dawl tal-pjanċa
               
               
                  12
               
            
                  Fanal ta' quddiem kontra ċ-ċpar:
               
               
                  124
               
            
                  Fanal ta' wara kontra ċ-ċpar:
               
               
                  26
               
            
                  Dawl tal-indikatur ta' quddiem
               
               
                  13
               
            
                  Dawl tal-indikatur ta' wara
               
               
                  13
               
            
                  Dawl tar-rivers
               
               
                  52
               
            4.2.   Il-kalkolu tal-iffrankar ta' CO2
         
      
      L-iffrankar totali ta' CO2 tat-teknoloġija innovattiva (is-sistema ta' illuminazzjoni esterna effiċjenti) irid jiġi kkalkulat skont il-formuli (2), (3) u (4).
      Għal vettura li taħdem bil-petrol:
      
         Formula (2):
      
      
         
      Għal vettura li taħdem bid-diżil:
      
         Formula (3):
      
      
         
      Għal vettura li taħdem bil-petrol b'turboċarġer
      
         Formula (4):
      
      
         
      Dawn il-formuli jippreżentaw l-iffrankar totali ta' CO2 tat-teknoloġija innovattiva (is-sistema ta' illuminazzjoni esterna effiċjenti) f'gCO2/km.
      Id-data ta' input għall-formuli (2), (3) u (4) huma:
      
                  ΔPj
                  
               
               
                  L-enerġija elettrika ffrankata f'W tat-tip ta' illuminazzjoni j, li hija r-riżultat tal-pass nru 1
               
            
                  UFj
                  
               
               
                  Il-fattur tal-użu tat-tip ta' illuminazzjoni j, speċifikat fit-tabella 2
               
            
                  m
               
               
                  L-għadd ta' tipi ta' illuminazzjoni fil-pakkett ta' teknoloġija innovattiva
               
            
                  v
               
               
                  Il-veloċità medja tas-sewqan tal-NEDC, li hija 33,58 km/h
               
            
                  VPe – P
                  
               
               
                  Il-konsum tal-enerġija effettiva għal vetturi li jaħdmu bil-petrol, li huwa 0,264 l/kWh
               
            
                  VPe – D
                  
               
               
                  Il-konsum tal-enerġija effettiva għal vetturi li jaħdmu bid-diżil, li huwa 0,264 l/kWh
               
            
                  VPe – PT
                  
               
               
                  Il-konsum tal-enerġija effettiva għal vetturi li jaħdmu b'turboċarġer, li huwa 0,28 l/kWh
               
            
                  ηA
                  
               
               
                  L-effiċjenza tal-alternatur, li hija 0,67
               
            
                  CFP
                  
               
               
                  Il-fattur tal-konverżjoni għall-petrol, li huwa 2 330 gCO2/l
               
            
                  CFD
                  
               
               
                  Il-fattur tal-konverżjoni għad-diżil, li huwa 2 640 gCO2/l
               
            
         Tabella 2
      
      
         Il-fattur tal-użu għal tip differenti ta' illuminazzjoni
      
      
                  It-tip ta' illuminazzjoni
               
               
                  Il-fattur tal-użu UF
               
            
                  Fanal tar-raġġ baxx
               
               
                  0,33
               
            
                  Fanal tar-raġġ għoli
               
               
                  0,03
               
            
                  Fanal ta' quddiem
               
               
                  0,36
               
            
                  Dawl tal-pjanċa
               
               
                  0,36
               
            
                  Fanal ta' quddiem kontra ċ-ċpar:
               
               
                  0,01
               
            
                  Fanal ta' wara kontra ċ-ċpar:
               
               
                  0,01
               
            
                  Dawl tal-indikatur ta' quddiem
               
               
                  0,15
               
            
                  Dawl tal-indikatur ta' wara
               
               
                  0,15
               
            
                  Dawl tar-rivers
               
               
                  0,01
               
            4.3.   Il-kalkolu tal-iżball statistiku fl-iffrankar ta' CO2
         
      
      L-iżball statistiku fl-iffrankar ta' CO2 irid jinħadem f'żewġ passi. Fl-ewwel pass, il-valur tal-iżball tal-enerġija irid jinħadem bħala devjazzjoni standard ekwivalenti għal intervall ta' kunfidenza ta' 68 % madwar il-medja.
      Dan irid isir bil-formula (5).
      
         Formula (5):
      
      
         
      Fejn:
      
                  
                     
               
               
                  Id-devjazzjoni standard tal-medja ta' kampjun f'[W];
               
            
                  xi
                  
               
               
                  Id-data tal-kampjun f'[W]
               
            
                  
                     
               
               
                  Il-medja tad-data tal-kampjun f'[W]
               
            
                  n
               
               
                  L-għadd ta' osservazzjonijiet tal-kampjun, li huwa ta' ħames (5).
               
            Biex tikkalkula l-iżball fl-iffrankar ta' CO2 għal vetturi li jaħdmu bil-petrol, bil-petrol turbo u bid-diżil, trid tiġi applikata l-liġi ta' propagazzjoni, mogħtija fil-formula (6).
      
         Formula (6):
      
      
         
      Fejn:
      
                  
                     
               
               
                  Id-devjazzjoni standard tal-iffrankar totali ta' CO2 [gCO2/km]
               
            
                  
                     
               
               
                  Is-sensittività tal-iffrankar ta' CO2 kkalkulat relatat ma' Pj
                  
               
            
                  
                     
               
               
                  Id-devjazzjoni standard ta'  f'[W]
               
            
                  m
               
               
                  L-għadd ta' tipi ta' illuminazzjoni fil-pakkett ta' teknoloġija innovattiva
               
            Is-sostituzzjoni tal-formula (2) fil-formula (6) twassal għall-formula (7) għall-kalkolu tal-iżball fl-iffrankar ta' CO2 għall-vetturi li jaħdmu bil-petrol.
      
         Formula (7):
      
      
         
      Is-sostituzzjoni tal-formula (3) fil-formula (6) twassal għall-formula (8) għall-kalkolu tal-iżball fl-iffrankar ta' CO2 għall-vetturi li jaħdmu bid-diżil.
      
         Formula (8):
      
      
         
      Is-sostituzzjoni tal-formula (4) fil-formula (6) twassal għall-formula (9) għall-kalkolu tal-iżball fl-iffrankar ta' CO2 għall-vetturi li jaħdmu b'turboċarġer.
      
         Formula (9):
      
      
         
      4.4.   Il-verifika tal-valur ta' limitu
      
      Sabiex jintwera li l-valur ta' limitu 1,0 gCO2/km inqabeż b'rilevanza statistika, għandha tintuża l-formula li ġejja (10).
      
         Formula 10:
      
      
         
      Fejn:
      
                  MT:
               
               
                  Il-valur limitu minimu [gCO2/km],
               
            
                  
                     
               
               
                  L-iffrankar totali ta' CO2 [gCO2/km], li jrid jiġi espress f'4 ċifri deċimali,
               
            
                  
                     
               
               
                  Id-devjazzjoni standard tal-iffrankar totali ta' CO2 [gCO2/km], li jrid jiġi espress f'4 ċifri deċimali.
               
            Meta t-total tal-iffrankar ta' emissjonijiet ta' CO2 tat-teknoloġija innovattiva (is-sistema ta' illuminazzjoni esterna effiċjenti), bħala riżultat tal-kalkolu li juża l-formula (10) ikun taħt il-limitu speċifikat fl-Artikolu 9(1) tar-Regolament ta' Implimentazzjoni (UE) Nru 725/2011, japplika it-tieni subparagrafu tal-Artikolu 11(2) ta' dak ir-Regolament.
      
         (1)  E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, id-9 ta' Jannar 2013